google/wiki40b huggingface dataset:
Mine's

Mine's je japonská tuningová firma, ktorá sídli v meste Jokosuka. Firmu v roku 1985 založil Tsuzo Niikura. Firma sa stala známou vďaka tomu, že ako prvá ponúkala preporogramované riadiace jednotky pre populárne japonské športové automobily. Dnes predáva množstvo produktov od vstrekovacích ventilov až po kompletné motory.
V súčasnosti robí softvérové vylepšenia pre stovky japonských automobilov, ale iba pre niekoľko vybraných automobilov robí aj hardvérové úpravy. Ich výkonostné úpravy zahŕňajú výfukové systémy, riadiace jednotky, vačkové hriadele, podvozkové časti, brzdové systémy a karbónové časti karosérie. Firma je takisto známa úpravami automobilu Nissan Skyline GT-R, a to predovšetkým modelov R32, R33, R34 a R35. Okrem modelu Skyline tiež predáva diely pre automobily ako Mitsubishi Lancer Evolution, Subaru Impreza WRX a Nissan 350Z.
Väčšiu pozornosť si firma získala aj vďaka sériám videohier Gran Turismo a Forza Motorsport.
Užovka obojková

Výskyt

Tento had sa vyskytuje v nížinách kontinentálnej Európy, od južnej Škandinávie po južné Taliansko, na Britských ostrovoch s výnimkou Írska. Obýva aj severozápadnú Afriku a juhozápadnú Áziu. Jej počty však v mnohých oblastiach prudko klesajú.

Vzhľad

Užovka obojková je náš najbežnejší had, okolo štíhleho a dlhého tela má 19 radov šupín. Hlavu majú mierne odlišnú podľa pohlavia. Samice ju majú širšiu, sploštenejšiu a zreteľnejší krk. Samci ju majú menej odlíšiteľnejšiu od krku a dlhšiu. Dosahuje dĺžku až 120 cm. Najväčšie exempláre v južných oblastiach však dosahujú dva metre. Rekord je 205 centimetrov. Dožívajú sa až 10 rokov (najstarší jedinec až 23 rokov).
Dospelé jedince sú olivovohnedé, zelenkasté alebo sivé. Tesne za hlavou mávajú kontrastný žltý alebo biely golier. Niektorým jedincom goliere za hlavou chýbajú. Existujú aj exempláre šedé či čierne, brucho majú však všetky užovky svetlejšie.

Spôsob života a rozmnožovanie

Je to semiakvatický predátor, ktorý trávi veľa času na vlhkých miestach alebo priamo vo vode. Dobre pláva, niekedy ju možno pozorovať ako sa vlní pri hladine rybníkov. Občas sa objaví vo viniciach alebo v blízkosti ľudských obydlí. Živí sa obojživelníkmi a rybami, ale príležitostne i cicavcami (drobnými hlodavcami), jaštericami a hmyzom.
Cez zimu sa ukladá na zimný spánok a pári sa krátko po jarnom zobudení v apríli až v máji. Predtým sa však vždy ešte zvlieka. Vajcia sú dlhé asi len 3 centimetre s kožovitým povrchom sú kladené po ôsmich  až štyridsiatich  kusoch (vzácne až 50) v júni až júli. V niektorých oblastiach kladú užovky vajcia hromadne na jedno miesto, takže sa tam môže nájsť až 1500 vajec. Väčšinou sú kladené v náplavových hromadách pri riekach do hromád dreva, lístia a pod. Známe sú také prípady, kedy kladie svoje vajce do kompostu. Pred príchodom poľnohospodárstva boli užovky obojkové ďaleko menej početné. Práve vďaka kompostom sa veľmi rozšírili. V poslednej dobe však poľnohospodárstva ubúda a tak ubúda aj užoviek. Mláďatá sa liahnu po šiestich až desiatich týždňoch. Vajce potrebuje teplotu najmenej 21 °C. Mladé hady sú dlhé 15 až 20 centimeterov a sú samostatné ihneď po vyliahnutí.

Obrana

Najlepší spôsob obrany je útek, užovka obojková je preto neobyčajne rýchla na hada. Dokáže vyvinúť rýchlosť až 6,7 kilometrov za hodinu. A pretože nemá jedový aparát, na obranu produkuje iba zapáchajúcu tekutinu z kloaky, alebo predstiera smrť. Počas predstierania smrti niekedy nechá von z čeľustí voľne spustený jazyk. Niekedy predstiera tiež útok, ale neotvára pri ňom čeluste. Pokiaľ ani tento spôsob obrany nezaberie, tak hryzie. Najväčším nepriateľom užoviek je človek, ďalšími jazvece, ježe, mačky a dravé vtáky. Užovky rodu natrix však majú jedovaté sliny, ktoré pôsobia hlavne na obojživelníky. Pre človeka však nepredstavujú vôbec žiadne nebezpečenstvo.
Obor hodnôt

Obor hodnôt funkcie f je množina všetkých hodnôt, ktoré môže funkcia f na svojom definičnom obore nadobudnúť. Obor hodnôt môžeme definovať pre akékoľvek množinové zobrazenie.
Obor hodnôt funkcie  označujeme  ,  resp. . Platí preň .

Príklad

Funkcia sínus  nadobúda iba hodnoty od -1 do 1, a preto je jej obor hodnôt  interval .
Saint-Pair-sur-Mer

Poloha

Obec má rozlohu 14,42 km². Najvyšší bod je položený 72 m n. m. a najnižší bod 2 m n. m.

Obyvateľstvo

Počet obyvateľov obce je 3 896 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Prunières (Lozère)

Poloha

Obec má rozlohu 13,09 km². Najvyšší bod je položený 1 121 m n. m. a najnižší bod 868 m n. m.

Obyvateľstvo

Počet obyvateľov obce je 252 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eosinopteryx

Opis

Vyhynutý druh Eosinopteryx brevipenna je známy z jediného nálezu, ktorý zahrňuje takmer kompletne zachovanú kostru subadultného alebo adultného jedinca. Exemplár je na nelietavého dinosaura značne malý, dĺžka tela dosahovala približne 30 centimetrov. Na rozdiel od väčšiny zástupcov čeľade Troodontidae sa Eosinopteryx vyznačuje veľmi krátkou rostrálnou časťou. Krídla boli podobnej veľkosti ako u príbuzného druhu Anchiornis, pričom primárne letky presahovali dĺžkou ramennú kosť (humerus). Aj keď ide o vtákom podobného dinosaura, daný druh bol s najväčšou pravdepodobnosťou nelietavý. Dané tvrdenie podporuje aj atypické usporiadanie krídlových kostí, ktoré neumožňovalo mávanie. V porovnaní s členmi skupiny Deinonychosauria mal podstatne kratší chvost, vyznačoval sa taktiež veľmi štíhlymi nohami a prstami a absenciou zahnutých pazúrov vhodných k lovu. Okrem toho sa chvost vyznačuje neprítomnosťou komplexných chvostových pier, navyše, spodná časť končatiny a chodidlo boli zrejme neoperené. Slabšie operenie, krátke a nezahnuté pazúry a štíhle končatiny poukazujú taktiež skôr na pohyb po zemi ako lietanie.
EVO1

Názov

Názov EVO je odvodený od slova EVOLUTION – nepretržitý rozvoj. Električka taktiež dostala prezývku Evička.

Podvozky

Pozvozky električky EVO1 sú v usporiadaní Bo´-Bo´
Pont-Saint-Mard

Poloha

Obec má rozlohu 6,79 km². Najvyšší bod je položený 158 m n. m. a najnižší bod 46 m n. m.

Obyvateľstvo

Počet obyvateľov obce je 179 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rousson (Yonne)

Poloha

Obec má rozlohu 5,62 km². Najvyšší bod je položený 182 m n. m. a najnižší bod 68 m n. m.

Obyvateľstvo

Počet obyvateľov obce je 395 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám Zvestovania presvätej Bohorodičke (Asenovgrad)

Charakteristika

Chrám je známy aj pod názvom Rybný chrám (bulh. Рибната църква – Ribnata cărkva) z dôvodu, že chrámové ajazmo je vyzdobené ornamentami a soškami tvare rýb. Dnes je vedený ako samostatný chrám, ale v minulosti bol pod správou Bačkovského monastiera. Chrám bol postavený v 12. alebo 13. storočí, ale časom pustol a neskôr z pôvodnej budovy ostali len niektoré časti a tak bol v 30. rokoch 19. storočia chrám obnovený. Budova bola najskôr trojloďová s ajazmom a kaplnkou svätého Jána Krstiteľa vystavanou okolo neho pri západnej stene chrámu. Neskôr sa dostavala kupola a k budove boli aj pristavané dva priestorné salóny na severnej a južnej strane. V roku 1933 bola pristavaná zvonica. Ajazmo aj chrám samotný sú bohato vyzdobené vzácnymi stenopismi a nachádzajú sa tu aj vzácne ikony. Z nich je najcennejšia ikona presvätej Bohorodičky, ktorej je prisudzovaná zázračná moc a každoročne 25 dní po Veľkej noci sa koná pešia púť s touto ikonou z chrámu Zvestovania presvätej Bohorodičky do Bačkovského monastiera, ktorej sa účastní veľký počet ľudí z celého Bulharska.
Vyšné Volie pliesko

Názov

Mlynická dolina bývala kedysi pastierskym terénom pastierov zo Štrby. Na Zadnej poľane v blízkosti Volích pliesok pásli ešte v druhej polovici 19. storočia svoje stáda.

Turistika

Zo Štrbského Plesa okolo hotela FIS po  turistickej značke hore Mlynickou dolinou k Vodopádu Skok a ďalej do Mlynickej doliny.
Zane Grey

Životopis

Narodil sa v Zanesville, v malom mestečku v štáte Ohio . Mesto založil jeho prastarý otec Ebenezer Zane, ktorý tam mal prax ako zubný lekár. Potom ako precestoval americký západ sa začal intenzívne zaujímať o jeho históriu. Už v roku 1902 mu vyšiel prvý článok v časopise, ale na svoj veľký literárny úspech si musel počkať niekoľko rokov. V roku 1910 vyšiel jeho román Dedičstvo Púšte, ktorý sa stal bestsellerom. V najbližších rokoch nasledoval jeden úspech za druhým, napríklad Jazdci Fialovej Šalvie, alebo Pohraničná Légia, ktorá bola nadšene prijatá publikom a následne niekoľkokrát sfilmovaná..
Stal sa najpredávanejším autorom a jedným z najvýznamnejších predstaviteľov amerického westernu v prvých štyroch desaťročiach 20. storočia.
Jeho romány opisovali život na divokom západe romantizovane a pohľad na jeho dobývanie bol hlavne pohľadom "bieleho muža". Skutočná história je v jeho dielach skreslená. Popri románoch o divokom západe písal aj o ďalších témach, napríklad o rybolove.
Biblická frazeológia

Biblická frazeológia je súbor frazém, ktoré pochádzajú z Biblie alebo z iného knižného cirkevného prameňa. Napríklad babylonská veža, hlas volajúceho na púšti, manna nebeská, Sodoma a Gomora, vypiť kalich horkosti (až) do dna.
Rougeux

Poloha

Obec má rozlohu 9,82 km². Najvyšší bod je položený 368 m n. m. a najnižší bod 237 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Simone de Beauvoirová

Dielo

Simone de Beauvoir sa vo svojich dielach špecializovala na morálne problémy. Ďalšou témou, ktorá sa v jej dielach objavuje, je postavenie žien v spoločnosti. Hoci bola známa ako spisovateľka románov a intelektuálka, jej sláva sa zakladá najmä na knihe Druhé pohlavie (1949), čo bola významná feministická práca. Tvrdila v nej, že manželstvo a materstvo ženu uväzňujú.
Faux (Ardennes)

Poloha

Obec má rozlohu 3,28 km². Najvyšší bod je položený 124 m n. m. a najnižší bod 83 m n. m.

Obyvateľstvo

Počet obyvateľov obce je 55 obyvateľov (2009).
Graf vývoja obyvateľstva:
Zdroje: INSEE
Svrčíkovité

Svrčíkovité (lat. Myrmecophilidae) je čeľaď podradu kobylky, nadčeľade svrčky.

Charakteristika

Táto výnimočná čeľaď svrčkov dokazuje, k akým regresívnym zmenám môže dôjsť v dôsledku adaptácie na trvalú symbiózu. Sú malé len 3 mm, slepé a aptérne. Žijú u rôznych mravcov (Lasius, Myrmica, Tetramorium), ktorým pomáhajú pri čistení. Živia sa drobnými roztočmi v mravenisku, no sú aj mravcami kŕmené. U nás sa vyskytuje len vzácny druh Myrmecophila acervorum (svrčík mraveniskový).
Le Malzieu-Forain

Poloha

Obec má rozlohu 48,65 km². Najvyšší bod je položený 1 486 m n. m. a najnižší bod 855 m n. m.

Obyvateľstvo

Počet obyvateľov obce je 467 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jandun

Poloha

Obec má rozlohu 12,78 km². Najvyšší bod je položený 305 m n. m. a najnižší bod 182 m n. m.

Obyvateľstvo

Počet obyvateľov obce je 287 obyvateľov (2009).
Graf vývoja obyvateľstva:
Zdroje: INSEE
Angolské národné futsalové družstvo mužov

Vrcholné podujatia

Na majstrovstvá sveta FIFA sa angolské družstvo nedokázalo kvalifikovať ani raz. Prvú možnosť malo na kontinentálnych majstrovstvách v roku 2008. V roku 2012 sa na africkej kvalifikácii nezúčastnilo.  
Angolské družstvo sa zúčastnilo svojich prvých majstrovstiev Afriky až v roku 2008 v Líbyi. Zaznamenalo dve výhry, nad Južnou Afrikou a Mozambikom a remizovalo s Egyptom, ale zo skupiny nepostúpilo do semifinále turnaja a skončilo celkovo na delenom 5. mieste. O osem rokov na turnaji konanom v Južnej Afrike prehralo všetky zápasy a skončilo na ňom posledné.
Od roku 2007 sa zúčastňuje prestížneho turnaja Grand Prix de Futsal v Brazílii. Najlepšie umiestnenie dosiahlo v roku 2011, keď obsadilo 11. miesto.
Michèle Morgan

Životopis

Morgan sa narodila v Neuilly-sur-Seine v Hauts-de-Seine . Vyrastala v Dieppe, Seine-Maritime.
V pätnástich rokoch opustila domov a presťahovala sa do Paríža, aby sa stala herečkou. V Paríži chodila na hodiny herectva k René Simonovi a medzitým hrala v niekoľkých filmoch, aby si hodiny mohla zaplatiť. Vtedy si zmenila meno na "Michèle Morgan" a povedala, že nemá fyzické vlastnosti Simone a Morgan znie viac priateľsky.
Prvýkrát si ju všimol režisér Marc Allégret, ktorý jej ponúkol hlavnú úlohu vo filme Gribouille (1937). V roku 1938 hrala po boku Jeana Gabina v úspešnom filme Nábrežie hmiel režiséra Marcela Carné a Remorques (1940) u režiséra Jeana Grémillona.
Po nemeckej invázii do Francúzska v roku 1940 odišla do USA, kde v roku 1941 uzavrela zmluvu s RKO Pictures. Jej kariéra bola skôr neuspokojivá, okrem Joan of Paris (1942) a Higher and Higher (1943).
Bola vážnou kandidátkou na hlavnú ženskú úlohu vo filme Casablanca v roku 1942. S s Humphreym Bogartom predsa len hrala, avšak v Passage to Marseille (1944).
Po návrate do Francúzska po vojne účinkovala vo filme La Symphonie Pastorale 1946 režiséra Jean Delannoy za ktorý dostala cenu pre najlepšiu herečku na prvom ročníku Filmovom festivale v Cannes. V šesťdesiatych rokoch hrala ešte naplno, ale v sedemdesiatych rokoch už iba príležitostne.
Za svoj prínos filmovému priemyslu má hviezdu na Hollywoodskom chodníku slávy na 1645 Vine Street. V roku 1969 jej francúzska vláda udelila Legion d'Honneur. Za svoju prínos francúzskemu filmu získala v roku 1992 Čestného Césara. V roku 1996 dostala na Filmovom festivale v Benátkach Zlatého leva za celoživotné dielo.

Osobný život

V roku 1942 si vzala amerického herca Williama Marshalla. V roku 1944 sa im narodil syn Mike († 2006), rozviedli sa v roku 1948. V roku 1950 si vzala francúzskeho herca Henriho Vidala s ktorým žila až do jeho smrti v roku 1959. Potom od roku 1960 žila s režisérom a hercom Gérardom Ourym, ktorý zomrel v roku 2006.
Zomrela vo veku 96 rokov prirodzenou smrťou. Jej pohreb bol 23. decembra v kostole Église Saint-Pierre v Neuilly-sur-Seine, bola pochovaná na hřitově Montparnasse.
Bonnac (Cantal)

Poloha

Obec má rozlohu 22,6 km². Najvyšší bod je položený 1 007 m n. m. a najnižší bod 560 m n. m.

Obyvateľstvo

Počet obyvateľov obce je 155 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Operácia Bioscop

Operácia Bioscop bol krycí názov pre paradesantný výsadok vyslaný počas druhej svetovej vojny z Anglicka na územie Protektorátu Čechy a Morava. Výsadok organizoval spravodajský odbor exilového Ministerstva národnej obrany a bol radený do prvej vlny výsadkov.

Zloženie a úlohy

Výsadok tvorili rotný Bohuslav Kouba, čatár asp. Josef Bublík a čatár Jan Hrubý. Skupina mala za úlohu spoločne so skupinou Bivouac vykonávať sabotáže v továrňach, najmä v zbrojovke vo Vsetíne a na vybraných železničných tratiach na Morave.

Činnosť

Členovia výsadku boli spoločne s členmi Steel a Bivouac vysadení v noci z 27. na 28. apríla 1942 pri osade Požáry pri Křivokláte. Na mieste zakopali kontajner s materiálom, ktorý si priniesli, aby sa preň neskôr vrátili (materiál neskôr zaistili Nemci). Potom sa presunuli ku Slanému, kde sa rozdelili.
Kouba v Prahe našiel Adolfa Opálku. Potom sa pokúsil spoločne s Valčíkom, Mikšom a miestnym odbojárom pri osade Požáry vyzdvihnúť ukrytý materiál. To sa im nepodarilo. Potom sa v Kutnej Hore, kde hľadal pomoc dozvedel, že mu je gestapo na stope a spáchal samovraždu jedom, ktorý si priviezol so sebou.
Bublík s Hrubým sa najprv prihlásili svojmu kontaktu v Uherskom Hradišti. Kontaktná osoba však už bola vo väzení. Vrátili sa teda do Prahy, kde sa pripojili k ďalším výsadkárom a po atentáte na Heydricha zahynuli v pravoslávnom chráme svätých Cyrila a Metoda.
Cogito, ergo sum

Cogito, ergo sum [vyslov: kógitó ergó sum/kogito ergo sum] je latinská veta, ktorá znamená: Myslím, teda som. Veta pôvodne pochádza z Descartovho francúzsky písaného diela Rozpravy o metóde (Discours de la méthode) z roku 1637 (v podobe Je pense, donc je suis [ž pãs, dõk ž süi] - Myslím, teda som), v ktorom je jeho základnou filozofickou tézou. V latinčine (v podobe Ego cogito, ergo sum [ego kógitó ergó sum] - Myslím, teda som) výraz prvýkrát použil v roku 1644 v diele Principia philosophiae (1. časť, bod 7).
Istres

Poloha

Mesto má rozlohu 113,73 km². Najvyšší bod je položený 120 m n. m. a najnižší bod 0 m n. m.

Obyvateľstvo

Počet obyvateľov je 42460 obyvateľov (2009).
Nasledujúci graf zobrazuje vývoj počtu obyvateľov v meste.
Zdroje: INSEE
Stagflácia

Stagflácia je stav, keď ekonomika vykazuje zároveň stagnáciu a infláciu.
Je to pojem z makroekonómie, ktorý vyjadruje obdobie s vysokou infláciou a zároveň národný produkt buď klesá alebo sa prinajmenšom nezvyšuje. Výkonnosť ekonomiky ani nerastie ani neklesá, nezamestnanosť sa udržiava na rovnakej úrovni, no napriek tomu cenová hladina rastie. 
Ide o zmiešaný typ inflácie. Prelínajú sa tu príčiny vyvolávajúce zmeny v agregátnom dopyte (AD), ako aj príčiny vyvolávajúce zmeny v agregátnej ponuke (AS).

Vznik

Vzniká ako dôsledok nákladmi tlačenej inflácie. Tento jav sa dá pozorovať aj pri procese odstraňovania inflačnej medzery.
Onjon

Poloha

Obec má rozlohu 22,31 km². Najvyšší bod je položený 200 m n. m. a najnižší bod 117 m n. m.

Obyvateľstvo

Počet obyvateľov obce je 247 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Drahomíra zo Stodoranov

Drahomíra zo Stodoranov, tiež Dragomira (* 890, podľa iných zdrojov 877 – † po 935) bola česká kňažná, manželka kniežaťa Vratislava I. 
Pochádzala z kmeňa polabských Slovanov, Stodoranov (alebo Havolanov), jedného z členov kmeňového zväzu Luticov (alebo Veletov), ktorý bol ešte začiatkom 10. storočia pohanský. O roku jej vydaja za knieža Vratislava sa vedú dohady. Podľa historikov to bolo niekedy medzi rokmi 900 - 915. Súčasne nie sú historici ani zajedno, či je Drahomíra matkou oboch Vratislavových synov - Václava a Boleslava. Jednotné názory panujú na fakt, že pri sobáši bola už pravdepodobne pokrstená.
Drahomíra bola prudkej a ctižiadostivej povahy. Po manželovej smrti ťažko niesla, že jej syn Václav, budúce knieža, bol zverený do opatery jej svokry Ludmily. Preto ju dala 15. septembra 921 zavraždiť a okrem svojho syna získala i Ludmilin majetok. Už v nasledujúcom roku dosiahol jej syn Václav plnoletosť a ujal sa vlády.
Na jeho príkaz musela Drahomíra opustiť kniežací dvor. Počas internácie žila na Budči. Po čase jej syn odpustil a dovolil jej vrátiť sa. Usudzuje sa, že na znak toho, že svoj čin oľutovala, nechala na mieste, kde bola Ludmila pochovaná - na Tetíne - postaviť kostol zasvätený sv. Michalovi.
Neskôr žila na dvore mladšieho syna Boleslava v Starej Boleslavi. Tu žila i v čase Václavovej vraždy. V tejto súvislosti i jej samej hrozilo zo strany mocichtivého Boleslava nebezpečenstvo. V obave o svoj život utiekla v roku 935 na bližšie neznáme miesto Charvátsko. Vo vyhnanstve (pravdepodobne na dvore niektorej príbuznej) i zomrela.
Montauville

Poloha

Obec má rozlohu 16,19 km². Najvyšší bod je položený 376 m n. m. a najnižší bod 193 m n. m.

Obyvateľstvo

Počet obyvateľov obce je 1 167 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Avaugourd-des-Landes

Poloha

Obec má rozlohu 20,85 km². Najvyšší bod je položený 77 m n. m. a najnižší bod 35 m n. m.

Obyvateľstvo

Počet obyvateľov obce je 928 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Catelet (obec)

Poloha

Le Catelet má rozlohu 0,41 km². Najvyšší bod je položený 108 m n. m. a najnižší bod 87 m n. m.

Obyvateľstvo

Le Catelet má 193 obyvateľov (2009).
Graf vývoja obyvateľstva:
Zdroje: INSEE
Soľná baňa Bochnia

Dejiny

Ťažba je tu písomne doložená od roku 1248, ale už približne od 4. tisícročia pred Kr. tu ľudia získavali soľ odparovaním soľanky. V 16. a 17. storočí tu soľ ťažilo okolo 500 ľudí. Pre ťažšie geologické podmienky tu ťažba soli bola drahšia a náročnejšia ako v neďalekej Wieliczke. Počas prvého delenia Poľska pripadla oblasť Bochnie Rakúsku, ktorého súčasťou bola až do roku 1918.
Ťažba soli sa výrazne znížila po roku 1930. Prvé časti bane boli chránené od roku 1981. Ťažba soli bola celkom ukončená v roku 1990. Verejnosti bola baňa sprístupnená v roku 1995. V roku 2008 ju navštívilo 140-tisíc návštevníkov.
Václavské námestie (Praha)

História

Založil ho Karol IV. v roku 1348 ako spojovací článok medzi staromestským a novomestským opevnením. Priestor sa čoskoro stal najmä veľkým trhoviskom Nového mesta, a keďže v hornej časti sa pravidelne konali trhy s koňmi, ujal sa názov Konský trh. Už od roku 1362 sa tu konali výročné trhy, obchodovalo sa tu s látkami, zbraňami ale aj s obilím. V roku 1786 sa v dolnej časti námestia vybudovalo drevené divadlo, nazývané Bouda. Tri roky tu hrali české hry. Boudu zbúrali ako aj obidve brány-staromestskú Havelskú a novomestskú Konskú. V roku 1879 bola prenesená kamenná socha sv. Václava z roku 1860 na Vyšehrad. Námestie bolo vydláždené až koncom 18. storočia. V roku 1848 sa zmenil názov na Václavské námestie, autorom bol Karel Havlíček Borovský. V roku 1875 sa priestranstvo obohatilo radmi líp, ale už v roku 1884 museli ustúpiť konskej dráhe. Prvé elektrické lampy sa na námestí rozžiarili v roku 1894 a "koňka" bola nahradená elektrickou dráhou. V súčasnosti električky námestie len pretínajú.

Súčasnosť

Václavské námestie sa stalo najrušnejším pražským bulvárom. Nachádzajú sa tu drahé obchody, kancelárie, luxusné hotely, zmenárne, obchody so suvenírmi a darčekovými predmetmi, stánky rýchleho občerstvenia. Odvrátenou stranou dnešného námestia sú nočné podniky, prostitúcia a predaj drog.

Architektonická dispozícia

Václavské námestie má tvar veľmi dlhého obdĺžnika, dlhšia strana má 682 m. Celé námestie sa mierne zvažuje k  "Můstku", ktorý tvorí hranicu Starého mesta. Na hornom konci námestia tvorí dominantu veľká budova Národného múzea a jazdecká socha sv. Václava od Josefa Václava Myslbeka z roku 1912.

Socha sv. Václava

Myslbekova jazdecká socha svätého Václava bola umiestnená pred budovu Národného múzea. Sv. Václav je v spoločnosti ďalších českých svätých patrónov:  sv. Ludmila, sv. Anežka Česká, sv. Prokop a svätý Vojtěch. Podstavec  vytvoril architekt Alois Dryák. Na podstavci je napísané: „Svatý Václave, vévodo české země, kníže náš, nedej zahynouti nám ni budoucím.“

Doprava

Na Václavskom námestí sa nachádzajú  dve dôležité prestupné stanice pražského metra. Na hornom konci je to Múzeum, kde sa kríži linka A s linkou C. Na dolnom námestí sa nachádza stanica Můstek. Tu sa kríži linka A s linkou B. Električky priamo z námestia zmizli v roku 1980, najbližšie stanice sú v bezprostrednej blízkosti v uliciach Jindříšská a Vodičkova. Dnes sa objavujú ohlasy, ktoré navrhujú, aby sa električková doprava na námestie vrátila.
Václavské námestie je otvorené aj pre automobilovú dopravu. Na hornom konci námestia, priamo pod rampou Národného múzea vedie niekoľkoprúdová magistrála - hlavné pražské severojužné dopravné spojenie. Magistrála sa nachádza v stave takmer permanentnej dopravnej zápchy. Kedysi v 60. rokoch 20. storočia tu okrem električiek premávali aj trolejbusy, ktoré tu mali konečnú stanicu.
Villers-le-Sec (Haute-Saône)

Poloha

Obec má rozlohu 11,11 km². Najvyšší bod je položený 389 m n. m. a najnižší bod 258 m n. m.

Obyvateľstvo

Počet obyvateľov obce je 526 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estaimpuis

Obyvateľstvo

Obec má približne 10 097 obyvateľov (2010).